CELEX: 52015PC0653
Language: sl
Date: 2015-12-16
Title: Predlog SKLEP SVETA o odobritvi podpisa Sporazuma v obliki izmenjave pisem med Evropsko unijo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji

EVROPSKA KOMISIJA
            Bruselj, 16.12.2015
            COM(2015) 653 final
            2015/0297(NLE)
            Predlog
            SKLEP SVETA
            o odobritvi podpisa Sporazuma v obliki izmenjave pisem med Evropsko unijo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               Po pristopu Republike Hrvaške je Evropska unija razširila carinsko unijo. Zato je morala Evropska unija v skladu s pravili Svetovne trgovinske organizacije (STO) (člen XXIV:6 GATT 1994) začeti pogajanja s članicami STO, ki imajo pogajalske pravice glede carinske tarife Hrvaške, da bi se dogovorila o končni kompenzacijski prilagoditvi. Taka sprememba je potrebna, če pride zaradi sprejetja zunanjega tarifnega režima EU do povečanja tarif, ki preseže stopnjo, za katero se je država pristopnica obvezala pri STO.
            
            
               Svet je 15. julija 2013 pooblastil Komisijo za začetek pogajanj v okviru člena XXIV:6 Splošnega sporazuma o carinah in trgovini (GATT) 1994. Komisija se je pogajala s članicami STO, ki imajo pogajalske pravice v zvezi z ukinitvijo posebnih ugodnosti glede ukinitve seznama ugodnosti Republike Hrvaške v okviru njenega pristopa k Evropski uniji. 
            
            
               Pogajanja z Ljudsko republiko Kitajsko so se končala z osnutkom Sporazuma v obliki izmenjave pisem, ki je bil parafiran 7. oktobra 2015 v Bruslju (Sporazum). Zato Evropska komisija predlaga Svetu, da odobri podpis Sporazuma.
            
            
               •Skladnost z veljavnimi predpisi s področja zadevne politike
            
            
               
                  Predlog je v skladu s prakso EU iz prejšnjih širitev EU.
               
            
            
               •Skladnost z drugimi politikami Unije
            
            
               
                  Predlog izhaja iz prakse EU, ki je v skladu s politiko zunanjega delovanja EU ter z industrijsko in kmetijsko politiko.
               
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               
                  Člen 207 Pogodbe o delovanju Evropske unije (PDEU) v povezavi s členom 218(5) PDEU glede podpisa mednarodnih sporazumov.
               
            
            
               •Subsidiarnost (za neizključno pristojnost) 
            
            
               V skladu s členom 3(1)(e) PDEU je predlog v izključni pristojnosti Unije. Načelo subsidiarnosti se zato ne uporablja.
            
            
               •Sorazmernost
            
            
               Umik ugodnosti za Hrvaško je vplival na Ljudsko republiko Kitajsko. Kompenzacijske prilagoditve ne presegajo pravic Kitajske v zvezi s tem. Predlog je skladen z načelom sorazmernosti.
            
            
               •Izbira instrumenta
            
            
               Sklep Sveta o odobritvi podpisa sporazuma se zahteva v skladu s členom 218(5) PDEU.
            
         
         
            
               3.POSVETOVANJA Z ZAINTERESIRANIMI STRANMI 
            
            
               •Posvetovanja z zainteresiranimi stranmi
            
            
               
                  Posvetovanja s Svetom (z Odborom za trgovinsko politiko) o vsebini in napredovanju pogajanj so potekala redno. Evropski parlament (Odbor INTA) je bil obveščen.
               
            
            
               4.PRORAČUNSKE POSLEDICE
            
            
               
                  Glej oceno finančnih posledic.
               
            
            
               5.DRUGI ELEMENTI
            
            
               •Načrti za izvedbo 
            
            
               Komisija predlaga Svetu, da se Sporazum v obliki izmenjave pisem z Ljudsko republiko Kitajsko podpiše v imenu Unije. Hkrati se Svetu predloži tudi ločen predlog o sklenitvi tega sporazuma.
            
            
               Rezultate Sporazuma bo treba za industrijsko blago vključiti v Prilogo I k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi z izvedbeno uredbo Komisije o spremembi Priloge na podlagi člena 9 Uredbe, da se znižajo konvencionalne stopnje dajatev, določene v skupni carinski tarifi, kot sledi:
            
            
               –v tarifni postavki 6404 19 90 (obutev s podplati iz gume ali plastične mase – druga) se obstoječa pogodbena dajatev EU zniža s 17 % na 16,9 %,
            
            
               –v tarifni postavki 8415 10 90 (okenske ali stenske klimatske naprave, sistemi z deljenimi elementi ali split sistemi) se obstoječa pogodbena dajatev EU zniža z 2,7 % na 2,5 %.
            
            
               Za povečanje kvot v kmetijstvu bo Komisija v skladu s členom 187(a) uredbe o vzpostavitvi skupne ureditve kmetijskih trgov (Uredba (EU) št. 1308/2013) sprejela izvedbeno uredbo za odprtje in upravljanje naslednjih kvot:
            
            
               –v tarifni postavki 0703 20 00 se v okviru tarifne kvote EU za česen k dodeljeni količini za Ljudsko republiko Kitajsko doda 2 150 ton, pri čemer se ohrani obstoječa 9,6-odstotna tarifna stopnja v okviru kvote,
            
            
               –k dodeljeni količini za Ljudsko republiko Kitajsko v okviru tarifne kvote EU za gobe iz rodu Agaricus, pripravljene, konzervirane ali začasno konzervirane, se doda 650 ton, pri čemer se ohrani obstoječa tarifna stopnja v okviru kvote.
            
            
               Ti izvedbeni ukrepi se pripravljajo vzporedno s tem predlogom.
            
            
               2015/0297 (NLE)
            
            
               Predlog
            
            
               SKLEP SVETA
            
            
               o odobritvi podpisa Sporazuma v obliki izmenjave pisem med Evropsko unijo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji
            
            
               SVET EVROPSKE UNIJE JE –
            
         
         
            
               ob upoštevanju Pogodbe o delovanju Evropske unije, zlasti prvega pododstavka člena 207(4) v povezavi s členom 218(5) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Svet je 15. julija 2013 pooblastil Komisijo, da na podlagi člena XXIV:6 Splošnega sporazuma o carinah in trgovini (GATT) 1994 začne pogajanja z nekaterimi drugimi članicami Svetovne trgovinske organizacije v okviru pristopa Republike Hrvaške k Evropski uniji.
            
            
               (2)Pogajanja je vodila Komisija v okviru pogajalskih smernic, ki jih je izdal Svet.
            
            
               (3)Ta pogajanja so se zaključila in Sporazum v obliki izmenjave pisem med Evropsko unijo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji je bil parafiran 7. oktobra 2015.
            
            
               (4)Ta sporazum bi bilo treba podpisati v imenu Evropske unije s pridržkom njegove poznejše sklenitve –
            
            
               SPREJEL NASLEDNJI SKLEP:
            
            
               Člen 1
            
            
               Podpis Sporazuma med Evropsko unijo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji se odobri v imenu Unije, s pridržkom sklenitve navedenega sporazuma.
            
            
               Besedilo Sporazuma je priloženo temu sklepu.
            
            
               Člen 2
            
            
               Predsednik Sveta je pooblaščen, da imenuje osebe, pooblaščene za podpis Sporazuma v imenu Unije.
            
            
               Člen 3
            
            
               Ta sklep začne veljati na dan sprejetja.
            
            
               Ta sklep se objavi v Uradnem listu Evropske unije.
            
            
               V Bruslju,
            
            
               
                     Za Svet
               
               
                     Predsednik
               
            
            
                     
                        OCENA FINANČNIH POSLEDIC
                     
                  
                  
                     
                  
               
                     
                  
                  
                     
                        DATUM: 16. 10. 2015
                     
                  
               
                     
                        1.
                     
                  
                  
                     
                        PRORAČUNSKA POSTAVKA:
                           Poglavje 12 – Carine in druge dajatve 
                     
                  
                  
                     
                  
               
                     
                        2.
                     
                  
                  
                     
                        NASLOV:
                           Predlog sklepa Sveta o odobritvi podpisa Sporazuma v obliki izmenjave pisem med Evropsko unijo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji
                     
                  
               
                     
                        3.
                     
                  
                  
                     
                        PRAVNA PODLAGA:
                           Pogodba o delovanju Evropske unije, zlasti člena 207 in 218 Pogodbe
                     
                  
               
                     
                        4.
                     
                  
                  
                     
                        CILJI:
                           Odobritev podpisa Sporazuma v obliki izmenjave pisem med Evropsko Unijo in Ljudsko republiko Kitajsko
                     
                  
               
                     
                        5.
                     
                  
                  
                     
                        FINANČNE POSLEDICE
                     
                  
                  
                     
                        TEKOČE PRORAČUNSKO LETO – 2015 
                           (v mio. EUR)
                     
                  
                  
                     
                        NASLEDNJE PRORAČUNSKO LETO – 2016 (v mio. EUR)
                     
                  
                  
                     
                         PRORAČUNSKO LETO 2017
                     
                     
                        (v mio. EUR)
                     
                  
               
                     
                        5.0
                     
                  
                  
                     
                        ODHODKI
                           –
                              V BREME PRORAČUNA EU
                           (NADOMESTILA/INTERVENCIJE)
                           –
                              NACIONALNI ORGANI
                           –
                              DRUGO
                     
                  
                  
                     
                        
                           –
                     
                  
                  
                     
                        
                           –
                     
                  
                  
                     
                        
                           –
                     
                  
               
                     
                        5.1
                     
                  
                  
                     
                        PRIHODKI
                     
                     
                        –
                              LASTNA SREDSTVA EU 
                           (PRELEVMANI/CARINE)
                     
                     
                        –
                              NACIONALNA SREDSTVA
                     
                  
                  
                     
                        – 
                     
                  
                  
                     
                        –2,45
                     
                  
                  
                     
                        –4,9
                     
                  
               
                     
                        5.0.1
                     
                  
                  
                     
                        OCENJENI ODHODKI
                     
                  
                  
                     
                  
                  
                     
                  
                  
                     
                  
               
                     
                        5.1.1
                     
                  
                  
                     
                        OCENJENI PRIHODKI
                     
                  
                  
                     
                        –
                     
                  
                  
                     
                        –
                     
                  
                  
                     
                        –
                     
                  
               
                     
                        5.2
                     
                  
                  
                     
                        METODA IZRAČUNA: –
                     
                  
               
                     
                        6.0
                     
                  
                  
                     
                        SE PROJEKT LAHKO FINANCIRA IZ ODOBRITEV, VNESENIH V USTREZNO POGLAVJE TEKOČEGA PRORAČUNA?
                     
                  
                  
                     
                        NE
                     
                  
               
                     
                        6.1
                     
                  
                  
                     
                        SE PROJEKT LAHKO FINANCIRA IZ PRERAZPOREDITVE MED POGLAVJI TEKOČEGA PRORAČUNA?
                     
                  
                  
                     
                        NE
                     
                  
               
                     
                        6.2
                     
                  
                  
                     
                        BO POTREBEN DODATNI PRORAČUN?
                     
                  
                  
                     
                        NE
                     
                  
               
                     
                        6.3
                     
                  
                  
                     
                        BO TREBA VNESTI ODOBRITVE V PRIHODNJE PRORAČUNE?
                     
                  
                  
                     
                        NE
                     
                  
               
                     
                        PRIPOMBE:
                     
                     
                        Po pristopu Republike Hrvaške je Evropska unija razširila carinsko unijo. Zato je morala Evropska unija v skladu s pravili STO (člen XXIV:6 GATT 1994) začeti pogajanja s članicami STO, ki imajo pogajalske pravice v zvezi s seznamom ugodnosti katere koli od držav pristopnic, da bi se dogovorila o kompenzacijski prilagoditvi. Pogajanja z Ljudsko republiko Kitajsko so privedla do tega sporazuma, ki vsebuje:
                     
                     
                        – povečanje količine obstoječih tarifnih kvot, dodeljenih Kitajski za česen in gobe,
                           – znižanje tarife EU za –0,1 % za obutev, uvrščeno v tarifno postavko 6404 19 90,
                           – znižanje tarife EU za –0,2 % za klimatske naprave, uvrščene v tarifno postavko 8415 10 90.
                           Predvideva se, da bodo ti ukrepi začeli veljati v drugi polovici leta 2016.
                     
                  
               
         
            
         
         
      
    ---documentbreak--- 
      
         
               EVROPSKA KOMISIJA
            Bruselj, 16.12.2015
            COM(2015) 653 final
            PRILOGA
            k
            predlogu sklepa Sveta
            o odobritvi podpisa Sporazuma v obliki izmenjave pisem med Evropsko unijo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji
            
               
         
         
            
               SPORAZUM V OBLIKI IZMENJAVE PISEM
            
            
               med Evropsko Unijo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji
            
            
               A. Pismo Evropske unije
            
            
               [...], [...]
            
            
               Spoštovani, 
            
            
               po pogajanjih v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe seznama ugodnosti Republike Hrvaške v okviru njenega pristopa k Evropski uniji mi je v čast predlagati naslednje:
            
            
               Evropska unija v svoj seznam za carinsko območje EU-28 vključi ugodnosti s seznama EU-27 z naslednjimi spremembami:
            
            
               V tarifni postavki 0703 20 00 se v okviru tarifne kvote EU za česen k dodeljeni količini za Ljudsko republiko Kitajsko doda 2 150 ton, pri čemer se ohrani obstoječa 9,6-odstotna tarifna stopnja v okviru kvote.
            
            
               K dodeljeni količini za Ljudsko republiko Kitajsko v okviru tarifne kvote EU za gobe iz rodu Agaricus, pripravljene, konzervirane ali začasno konzervirane, se doda 650 ton (odcejena neto teža):
            
            
               tarifna postavka 0711 51 00, tarifna stopnja zunaj kvote 9,6 + 191 EUR/100 kg/net eda, tarifna stopnja v okviru kvote 12 %,
            
            
               tarifna postavka 2003 10 20, tarifna stopnja zunaj kvote 18,4 + 191 EUR/100 kg/net eda, tarifna stopnja v okviru kvote 23 %,
            
            
               tarifna postavka 2003 10 30, tarifna stopnja zunaj kvote 18,4 + 222 EUR/100 kg/net eda, tarifna stopnja v okviru kvote 23 %.
            
            
               V tarifni postavki 6404 19 90 (obutev s podplati iz gume ali plastične mase – druga) se obstoječa pogodbena dajatev EU zniža s 17 % na 16,9 %.
            
            
               V tarifni postavki 8415 10 90 (okenske ali stenske klimatske naprave, sistemi z deljenimi elementi ali split sistemi) se obstoječa pogodbena dajatev EU zniža z 2,7 % na 2,5 %.
            
            
               Evropska unija in Ljudska republika Kitajska se medsebojno uradno obvestita o zaključku svojih notranjih postopkov za začetek veljavnosti tega sporazuma. Ta sporazum začne veljati 14 dni po prejemu zadnjega uradnega obvestila. 
            
            
               Hvaležen bi Vam bil, če potrdite, da se vaša vlada strinja z vsebino tega pisma. Če se strinja, to pismo in Vaša potrditev skupaj sestavljata Sporazum v obliki izmenjave pisem med Evropsko unijo in Ljudsko republiko Kitajsko.
            
            
               Sprejmite izraze mojega globokega spoštovanja,
            
            
               Za Evropsko unijo
            
            
               B. Pismo Ljudske republike Kitajske
            
         
         
            
               [...], [...]
            
            
               Spoštovani, 
            
            
               potrjujem prejem Vašega pisma z dne […], ki se glasi:
            
            
               „Po pogajanjih v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe seznama ugodnosti Republike Hrvaške v okviru njenega pristopa k Evropski uniji mi je v čast predlagati naslednje:
            
            
               Evropska unija v svoj seznam za carinsko območje EU-28 vključi ugodnosti s seznama EU-27 z naslednjimi spremembami:
            
            
               V tarifni postavki 0703 20 00 se v okviru tarifne kvote EU za česen k dodeljeni količini za Ljudsko republiko Kitajsko doda 2 150 ton, pri čemer se ohrani obstoječa 9,6-odstotna tarifna stopnja v okviru kvote.
            
            
               K dodeljeni količini za Ljudsko republiko Kitajsko v okviru tarifne kvote EU za gobe iz rodu Agaricus, pripravljene, konzervirane ali začasno konzervirane, se doda 650 ton (odcejena neto teža):
            
            
               tarifna postavka 0711 51 00, tarifna stopnja zunaj kvote 9,6 + 191 EUR/100 kg/net eda, tarifna stopnja v okviru kvote 12 %,
            
            
               tarifna postavka 2003 10 20, tarifna stopnja zunaj kvote 18,4 + 191 EUR/100 kg/net eda, tarifna stopnja v okviru kvote 23 %,
            
            
               tarifna postavka 2003 10 30, tarifna stopnja zunaj kvote 18,4 + 222 EUR/100 kg/net eda, tarifna stopnja v okviru kvote 23 %.
            
            
               V tarifni postavki 6404 19 90 (obutev s podplati iz gume ali plastične mase – druga) se obstoječa pogodbena dajatev EU zniža s 17 % na 16,9 %.
            
            
               V tarifni postavki 8415 10 90 (okenske ali stenske klimatske naprave, sistemi z deljenimi elementi ali split sistemi) se obstoječa pogodbena dajatev EU zniža z 2,7 % na 2,5 %.
            
            
               Evropska unija in Ljudska republika Kitajska se medsebojno uradno obvestita o zaključku svojih notranjih postopkov za začetek veljavnosti tega sporazuma. Ta sporazum začne veljati 14 dni po prejemu zadnjega uradnega obvestila. 
            
            
               Hvaležen bi Vam bil, če potrdite, da se vaša vlada strinja z vsebino tega pisma. Če se strinja, to pismo in Vaša potrditev skupaj sestavljata Sporazum v obliki izmenjave pisem med Evropsko unijo in Ljudsko republiko Kitajsko.“
            
            
               V imenu svoje vlade izražam strinjanje z zgornjim pismom.
            
            
               V imenu Ljudske republike Kitajske